Priekšlikums Padomes regula, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu /* COM/2009/0003 galīgā redakcija */





[pic] | EIROPAS KOPIENU KOMISIJA | Briselē, 15.1.2009 COM(2009) 3 galīgā redakcija Priekšlikums PADOMES REGULA, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu (iesniegusi Komisija) PASKAIDROJUMA RAKSTS 1) PRIEKŠLIKUMA KONTEKSTS - Priekšlikuma pamatojums un mērķi Šā Padomes regulas priekšlikuma mērķis ir grozīt spēkā esošo autonomo nodokļu atlikšanu attiecībā uz noteikta veida monitoriem, kam kopējā muitas tarifa nodokļi ir autonomi atlikti līdz 2008. gada 31. decembrim. - Vispārīgais konteksts Ar Padomes 2007. gada 19. marta Regulu (EK) Nr. 301/2007, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu, uz ierobežotu laikposmu pilnīgi atlika kopējā muitas tarifa autonomos nodokļus attiecībā uz šķidro kristālu displeja tehnoloģijas monitoriem, kuru ekrāna diagonāle nepārsniedz 48,5 cm, kuru ekrāna malu attiecība ir 4:3 vai 5:4 un kuri klasificējami ar KN kodu 8528 59 90. Šī pasākuma termiņš beidzas 2008. gada 31. decembrī. Pēc Eiropas nozares pārstāvju iesniegtā priekšlikuma izskatīšanas, ievērojot patērētāju intereses, Komisija ir nolēmusi iesniegt priekšlikumu par pašreizējās autonomā nodokļa atlikšanas darbības jomas paplašināšanu, tajā iekļaujot krāsu monitorus, kuru ekrāna diagonāle nepārsniedz 55,9 cm (t.i., 22 collas) un ekrāna malu attiecība ir arī 1:1 un 16:10, un melnbaltus vai citus monohromus monitorus, kuru ekrāna diagonāle nepārsniedz 77,50 cm (t.i., 30,5 collas). - Spēkā esošie noteikumi priekšlikuma jomā Padomes Regula (EEK) Nr. 2658/87 par tarifu un statistikas nomenklatūru un kopējo muitas tarifu. Padomes 2007. gada 19. marta Regula (EK) Nr. 301/2007, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu. Minētā Padomes regula no 2008. gada 31. decembra vairs nebūs spēkā. - Atbilstība pārējiem ES politikas virzieniem un mērķiem Atbilst ārējās tirdzniecības un rūpniecības politikai. 2) Apspriešanās ar ieinteresētajām personām un ietekmes novērtējums - Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Muitas kodeksa komitejas Tarifu un statistikas nomenklatūras nodaļa (Mehānika/dažādi). EICTA (Eiropas Informācijas, komunikāciju un patērētāju elektronikas tehnoloģiju rūpniecības apvienība). Atbilžu kopsavilkums un tas, kā tās ņemtas vērā Priekšlikums ir saskaņā ar ieinteresēto personu paustajiem viedokļiem. - Ekspertu atzinumu pieprasīšana un izmantošana Zinātnes nozares un specializācijas jomas Muitas nomenklatūra, ārējā tirdzniecība un rūpniecības politika. Izmantotās metodes Sanāksmes ar ekspertiem, kas pārstāv dalībvalstis. Konsultācijas ar EICTA. Galvenās organizācijas un eksperti, no kuriem pieprasīja atzinumus Muitas kodeksa komitejas Tarifu un statistikas nomenklatūras nodaļa (KN sektors) un EICTA. Saņemto un izmantoto atzinumu kopsavilkums Tā kā tas nāktu par labu patērētājiem un veicinātu tirdzniecību starp dalībvalstīm un trešām valstīm, Kopienas interesēs ir pagarināt spēkā esošo autonomo nodokļu atlikšanu noteikta veida monitoriem uz vēl diviem gadiem, sākot no 2009. gada 1. janvāra. Ekspertu atzinumu publiskošanai izmantotie līdzekļi Priekšlikuma publikācija. - Ietekmes novērtējums Tirdzniecības veicināšana. 3) Priekšlikuma juridiskie aspekti - Ierosināto pasākumu kopsavilkums Priekšlikums PADOMES REGULAI, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu. - Juridiskais pamats Līguma 26. pants - Subsidiaritātes princips Priekšlikums ir Kopienas ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Kā paredzēts Līgumā, tas veicina tirdzniecību starp dalībvalstīm un trešām valstīm un, neietekmējot EK un PTO plānu, līdzsvaro uzņēmumu (Kopienas ražotāji un importētāji) komerciālās intereses. - Juridisko instrumentu izvēle Ierosinātais juridiskais instruments: Padomes regula. Citi instrumenti nebūtu piemēroti šāda iemeslu dēļ. Pamatojoties uz EK līguma 26. pantu, Padome pēc Komisijas priekšlikuma ar kvalificētu balsu vairākumu apstiprina autonomo tarifu atcelšanu un tarifu kvotas. 4) Ietekme uz budžetu Neiekasēti muitas nodokļi 350 miljonu EUR apmērā. 5) TERMIņš Aptuvenais grafiks, ko iesaka Komisijas dienesti: pieņemšana Padomē — 2009. gada janvāris/februāris; publicēšana Oficiālajā Vēstnesī — cik drīz vien iespējams pēc pieņemšanas. Priekšlikums PADOMES REGULA, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 26. pantu, ņemot vērā Komisijas priekšlikumu[1], tā kā: 1. Ar Padomes 2007. gada 19. marta Regulu (EK) Nr. 301/2007, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu[2], uz diviem gadiem pilnīgi atlika kopējā muitas tarifa autonomos nodokļus attiecībā uz šķidro kristālu displeja tehnoloģijas monitoriem, kuru ekrāna diagonāle nepārsniedz 48,5 cm, kuru ekrāna malu attiecība ir 4:3 vai 5:4 un kuri klasificējami ar KN kodu 8528 59 90. 2. Šis atlikšanas pasākums bija spēkā līdz 2008. gada 31. decembrim. 3. Ar patērētāju guvumu saistītu jautājumu dēļ, lai Kopienā veicinātu ražošanas racionālu attīstību un patēriņa pieaugumu un lai veicinātu tirdzniecību starp dalībvalstīm un trešām valstīm, Kopienas interesēs ir pagarināt spēkā esošā autonomā nodokļa atlikšanu uz vēl diviem gadiem, sākot no 2009. gada 1. janvāra, palielināt ekrāna diagonāles lielumu līdz 55,9 cm (22 collas) un noteikt vēl citas ekrāna malu attiecības, proti, 1:1 un 16:10. 4. Šī paša iemesla dēļ Kopienas interesēs ir no 2009. gada 1. janvāra paredzēt nodokļa atlikšanu melnbaltiem vai citiem monohromiem monitoriem, kuru ekrāna diagonāle nepārsniedz 77,5 cm (30,5 collas) un kuru ekrāna malu attiecība ir tāda pati kā krāsu monitoriem. 5. Ņemot vērā iepriekš minēto, ir jāizdara attiecīgi grozījumi Padomes Regulā (EEK) Nr. 2658/87[3]. 6. Tā kā šajā regulā paredzētā atlikšana ir ar Regulu (EK) Nr.301/2007, kas ir spēkā līdz 2008. gada 31. decembrim, ieviestās atlikšanās pagarinājums, un Kopienas interesēs nav uz laiku pārtraukt tarifu atvieglojumu monitoriem, uz kuriem attiecas minētā atlikšana, tad šai regulai jāstājas spēkā nekavējoties, un tā jāpiemēro no 2009. gada 1. janvāra, IR PIEŅĒMUSI ŠO REGULU. 1. pants Regulas (EEK) Nr. 2658/87 I pielikuma otrās daļas XVI sadaļas 85. nodaļā 3. slejas tekstu attiecībā uz KN kodu 8528 59 10 aizstāj ar šādu tekstu. “14(*) ___________________ * Līdz 2010. gada 31. decembrim muitas nodokļus autonomi atceļ melnbaltiem vai citiem monohromiem monitoriem, kuros izmantota šķidro kristālu displeju tehnoloģija un kas aprīkoti vai nu ar DVI ( Digital Visual Interface ), vai VGA ( Video Graphics Array ) adapteri, kuru ekrāna diagonāle nepārsniedz 77,50 cm (t.i., 30,5 collas), kuru ekrāna malu attiecība ir 1:1, 4:3, 5:4 vai 16:10, kuru pikseļu izšķirtspēja ir lielāka par 1,92 megapikseļiem un kuru punktiestatne nepārsniedz 0,3 mm. (TARIC kods 8528 59 10 10)” 2. pants Regulas (EEK) Nr. 2658/87 I pielikuma otrās daļas XVI sadaļas 85. nodaļā 3. slejas tekstu attiecībā uz KN kodu 8528 59 90 aizstāj ar šādu tekstu. “14(*) ___________________ * Līdz 2010. gada 31. decembrim muitas nodokļus autonomi atceļ krāsu monitoriem, kuros izmantota šķidro kristālu displeju tehnoloģija un kuru ekrāna diagonāle nepārsniedz 55,9 cm (t.i., 22 collas), un kuru ekrāna malu attiecība ir 1:1, 4:3, 5:4 vai 16:10. (TARIC kods 8528 59 90 40)” 3. pants Šī regula stājas spēkā dienā, kad to publicē Eiropas Savienības Oficiālajā Vēstnesī . To piemēro no 2009. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā — Priekšsēdētājs FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Priekšlikums Padomes regulai, ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu 2. BUDŽETA POZĪCIJAS Nodaļa un pants: 12. nodaļa, 120. pants. 3. FINANSIĀLĀ IETEKME ( Priekšlikumam nav finansiālas ietekmes X Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda. Ir grūti precīzi aplēst pašu resursu zaudējumu, jo nav pieejama precīza statistika par ierosinātajā regulā izklāstītajiem kritērijiem atbilstošu monitoru importu, tāpēc ka patlaban konkrētajiem ražojumiem nav noteikta tarifa pozīcija. Pamatojoties uz datiem par 2007. gadā veikto importu, maksimālo zaudējumu no ieņēmumiem lēsa 350 miljonu EUR apmērā. (miljoni EUR līdz vienai zīmei aiz komata) Budžeta pozīcija | Ieņēmumi[4] | 12 mēnešu periods, kas sākas dd/mm/gggg | [Gads n] | 120. pants | Ietekme uz pašu resursiem | 01/01/2009 | 350 000 000 | 4. KRĀPŠANAS APKAROŠANAS PASĀKUMI Parasto pasākumu piemērošana saskaņā ar Kopienas Muitas kodeksu. [1] OV C , . . lpp. [2] OV L 81, 22.3.2007., 11. lpp. [3] OV L 256, 7.9.1987., 1. lpp. [4] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.